Vrou beboet ná sy met man aan leiband loopFoto ter illustrasie. (Foto: Unsplash) ŉ Vrou van Sherbrooke, Kanada, is Saterdag met ŉ allemintige bedrag beboet nadat sy saam met ŉ man aan ŉ leiband gaan stap het. Volgens Isabelle Gendron, polisiewoordvoerder, wou die vrou glo die streng aandklokreël ontduik. Die provinsie Quebec het ŉ aandklokreël van agtuur die aand vir die volgende vier weke ingestel, maar inwoners mag steeds in hul woongebied met hul honde gaan stap. Toe polisiebeamptes die vrou nader, het sy heel ernstig gesê dat sy saam met haar hond stap. “Ons glo sy wou ons toets,” sê Gendron. Die vrou het met ŉ boete van $1 500 dollar (byna R18 000) weggestap, maar het steeds geweier om die perke aan haar vryheid te aanvaar. Sy het aan polisie gesê dat sy elke aand tydens die afsonderingstydperk op die strate te siene gaan wees. In dieselfde stad is ŉ dronk motoris voorgekeer en ŉ boete opgelê. “Volgens die motoris wou hy net sien hoe dit voel om buite te wees tydens die aandkloktydperk.” Tot dusver is 740 boetes in die provinsie opgelê vir aandklok-verwante oortredings, sê Gendron. – AFP